دربار خواجہ محمد اکرم

خانقاہ حضرت خواجہ حافظ اکرم مادرزاد ولی اللہ

کہروڑپکا (ضلع لودھراں)کی مشہور خانقاہ ہے جو شہر میں سفید خانقاہ کے نام سے مشہور ہے کیونکہ اس دربار پر مکمل سفید رنگ و روغن کیا گیا ہے.

آپ کا اسم گرامی 

محمد اکرم رحمتہ اللہ علیہ

آپکے والد محترم کا اسم گرامی

حضرت خواجہ حافظ نور احمد محدث رحمتہ اللہ علیہ

آپ مادرزاد ولی اللہ تھے

آپکی پیدائش 

27 شعبان 1206ہجری کو محلہ جبلیاں نزد شاہی جامع مسجد جبلاں والی کہروڑ پکا میں ہوئی

آپ رحمتہ اللہ علیہ خاندان قریشی جبلہ سے تعلق رکھتے تھے

آپ نے اپنے والد محترم سے تعلیم حاصل کی

آپ  سلسلہ عالیہ قادریہ سے بیعت اپنے والد محترم کے دست مبارک پہ ہوئے اور خلافت حاصل کی

اور سلسلہ عالیہ چشتیہ میں حضرت خواجہ حافظ غلام حسن بھٹی رحمتہ اللہ علیہ ( خلیفہ حضور قبلہ عالم غریب نواز رحمتہ اللہ علیہ) کے دست مبارک پہ بیعت ہوئے اور خلافت حاصل کی۔

آپ کے خلفاء جن کے اسماء گرامی یہ ہیں

1. حضرت خواجہ حافظ محمد اسلم رحمتہ اللہ علیہ

2. حضرت مولانا حافظ محمد شریف رحمتہ اللہ علیہ

3. حضرے خواجہ حافظ محمد فاضل رحمتہ اللہ علیہ

4. حضرت خواجہ حافظ محمد عاقل رحمتہ اللہ علیہ

منقول ہے کہ ایک دفعہ آپ نے اپنے مرید سید کرم شاہ صاحب رحمتہ اللہ علیہ کو تلقین فرماتے ہوئے ارشاد فرمایا:

"کرم شاہ! کمینوں کی مثال ایسی ہے, جیسے کیکر کا درخت , کہ جب یہ چھوٹا ہوتا ہے تو بہت نرم ہوتا ہے لیکن جب یہ بڑھ جاتا ہے تو مخلوق خدا کو اس کے کانٹے ایذا دیتے ہیں۔

اور شریفوں کی مثال ایسے ہے جیسے گھاس جب چھوٹا ہوتا ہے تو چبھتا ہے لیکن جوں جوں بڑھتا ہے نرم ہو جاتا ہے"

بحوالہ کتاب 

(انیس المساکین ص75)

آپ کا وصال 

1267۔1269 ہجری بھی منقول ہے . جس کے مطابق آپکی عمر مبارک 63 سال بنتی ہے یہ قول زیادہ معتبر ہے۔

آپ کا مزار اقدس بمقام درگاہِ عالیہ سٹی چوک کہروڑ پکا ضلع لودھراں میں مرجع الخلائق ہے

ہر سال 16۔17 جمادی الاول کو آپ کا عرس مبارک عقیدت و احترام کے ساتھ منایا جاتا ہے ۔

مزید معلومات کے لیے کتاب"انیس المساکین"کا مطالعہ کریں۔

منجانبخانقاہ وارثیہ اکرمیہ کہروڑپکا شریف